Diari Oficial de la Generalitat Valenciana


Sumari del DOGV 8757, del 09-03-2020 (2020/2180)

RESOLUCIÓ de 4 de març de 2020, de la consellera de Justícia, Interior i Administració Pública, per la qual es proveeixen pel sistema de lliure designació diversos llocs de treball de naturalesa funcionarial anunciats en la convocatòria 2/2020, de 27 de gener de 2020.
----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8757

Data del DOGV
:   09-03-2020

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2020/2180


Data del document
:   04-03-2020

Organisme emissor
:   Conselleria de Justícia, Interior i Administració Pública

Tipus de document
:   Resolució

Anàlisi jurídica

 Descriptors 

:   * Conselleria de Justícia, Interior i Administració Pública
    * funcionari

RESOLUCIÓ de 4 de març de 2020, de la consellera de Justícia, Interior i Administració Pública, per la qual es proveeixen pel sistema de lliure designació diversos llocs de treball de naturalesa funcionarial anunciats en la convocatòria 2/2020, de 27 de gener de 2020. [2020/2180]  
Vista la Resolució de 27 de gener de 2020, de la Direcció General de Funció Pública, per la qual es convoca la provisió pel sistema de lliure designació, de diversos llocs de treball de naturalesa funcionarial en la Conselleria de Justícia, Interior i Administració Pública, convocatòria número 2/2020 (DOGV núm. 8734, 06.02.2020).  
Vists els informes preceptius i vinculants emesos en data 20 de febrer de 2020 per la Direcció General de Funció Pública sobre el compliment dels requisits de participació de les persones interessades, per a la provisió corresponent a la citada convocatòria número 2/2020.  
  
Vist l'informe favorable emés en data 2 de març de 2020 pel director general de Funció Pública, de la Conselleria de Justícia, Interior i Administració Pública, per a la provisió del lloc número 5700, corresponent a la citada convocatòria número 2/2020.  
Vist l'informe favorable emés en data 25 de febrer de 2020 pel sotssecretari de la Conselleria de Justícia, Interior i Administració Pública, per a la provisió del lloc número 24306, corresponent a la citada convocatòria número 2/2020.  
Vist l'informe favorable emés, en data 4 de març de 2020, per la directora general de Modernització i Relacions amb l'Administració de Justícia, de la Conselleria de Justícia, Interior i Administració Pública, per a la provisió del lloc número 30503, corresponent a la citada convocatòria número 2/2020.  
Atés que les persones candidates presentades compleixen els requisits exigits en la convocatòria, i tenint en compte els mèrits al·legats i acreditats, atesos que l'experiència professional, la formació i el coneixement de l'estructura, l'organització i les funcions de la Conselleria de Justícia, Interior i Administració Pública, són idonis per a l'adjudicació dels llocs oferits amb caràcter definitiu, tenint en compte, a més, que en el cas dels llocs número 5700 i 24883 es tracta de les mateixes persones que actualment realitzen aquestes funcions amb caràcter provisional.  
  
De conformitat amb el que disposen la base quarta de la resolució de convocatòria esmentada, així com els articles 99.1 i 102 de la Llei 10/2010, de 9 de juliol, de la Generalitat, d'ordenació i gestió de la funció pública valenciana, i també els articles 58 i següents del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, i en virtut de l'article 69 del Decret 105/2019, de 5 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat (DOGV núm. 8590, de 12.07.2019), resolc:  
  
Primer. Nomenaments  
Nomenar les persones funcionàries de carrera següents:  
  
Nomenar María Gracía Mateu Pascual, funcionària de carrera del subgrup A1, amb BWB 7844\*\*\*\*R0, com a subdirectora general de l'IVAP, lloc número 5700, subgrup A1, sector general, obert a altres administracions públiques, complement de destinació nivell 30 i complement específic E050.  
  
Nomenar Fernando Reig Molla, funcionari de carrera del subgrup C1, amb NXU 0656\*\*\*\*S0, com a coordinador assessor Sotssecretaria, lloc número 24602, subgrup C1, sector indistint general/especial, obert a altres administracions públiques, complement de destinació nivell 22 i complement específic E047.  
  
Nomenar María del Pilar Pardo Fidel, funcionària de carrera del cos superior jurídic de lletrats de l'Administració de justícia, subgrup A1, amb VNE 1163\*\*\*\*D, com a cap del Servei d'Implantació de l'Oficina Judicial, Modernització, Formació i Relacions Sindicals, lloc número 30521, subgrup A1, sector indistint/justícia, obert a altres administracions públiques, complement de destinació nivell 28 i complement específic E050, que no s'integrarà en l'Administració de la Generalitat.  
  
  
Segon. Cessaments i preses de possessió  
El cessament en l'actual lloc de treball es produirà d'ofici el mateix dia en què es publique la present resolució en el Diari Oficial de la Generalitat Valenciana.  
La presa de possessió en la nova destinació es produirà l'endemà de la publicació de la present resolució en el Diari Oficial de la Generalitat Valenciana.  
  
Contra la present resolució, que posa fi a la via administrativa, es podrà interposar, potestativament, recurs de reposició davant del mateix òrgan que ha dictat l'acte, en el termini d'un mes comptat des de l'endemà de la notificació o bé, recurs contenciós-administratiu davant del Jutjat Contenciós Administratiu de València, o davant del jutjat contenciós administratiu en la circumscripció del qual tinga el demandant el seu domicili, en el termini de dos mesos comptats des de l'endemà de la seua notificació. Tot això de conformitat amb allò que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que s'utilitze qualsevol altra via que es considere oportuna.  
  
  
València, 4 de març de 2020. - La consellera de Justícia, Interior i Administració Pública: Gabriela Bravo Sanestanislao.